নিজস্ব সংবাদদাতা, কেশবপুর, বাংলাদেশনিউজ২৪x৭.কম;  ক্ষুদ্র্ঋণের টাকা পরিশোধ না করতে পারায় কেশবপুরে মহাজনী কায়দায় হতদরিদ্রের বাড়ির গরু ধরে নিয়ে গেছে জাগরনী চক্র নামের সংস্থা। ঘটনাটি ঘটেছে সোমবার কেশবপুরের সন্যাসগাছা গ্রামে।  জানা গেছে, সন্যাসগাছা গ্রামের রাজমিস্ত্রি আব্দুল জলিলের স্ত্রী রুপিয়া বেগম পার্শ্ববর্তী চুকনগর বাজারে অবস্থিত জাগরনী চক্রের শাখা অফিস হতে ৩৪ হাজার টাকা ঋন নেয়। গত অক্টোম্বর মাসে তার ঋনের টাকা পরিশোধ করার কথা ছিল। কিন্তু অভাবজনিত কারনে রুপিয়া বেগম টাকা পরিশোধ করতে ব্যর্থ হয়। সোমবার সকালে উক্ত শাখার ম্যানেজার বাহারুল রুপিয়ার  বাড়ি এসে প্রায় ৪০ হাজার টাকা দামের একটি গরু ধরে নিয়ে যায়। এ ব্যাপারে উক্ত ম্যানেজার বাহারুল জানান, রুপিয়ার পরিবার জায়গা জমি বিক্রি করে চলে যাবে এমন খবর পেয়ে তার গরু ধরে আনা হয়েছে।  বাংলাদেশনিউজ২৪x৭.কম/এমএ/এসএকে.